[{"text_idx": "#000004", "text": "Eile andsime teada muusiku ja muusikateadlase Vardo Rumesseni (1942 - 2015) surmast. Meie kaasautor, kogenud muusikaajakirjanik ja muusik Priit Kuusk meenutab lahkunut isiklikust vaatenurgast."}, {"text_idx": "#000005", "text": "Manalateele on la\u0308inud mees, mitmeku\u0308lgne muusik, kes suutis a\u0308ra teha mitme vo\u0303imeka inimese eluto\u0308o\u0308. Vardo Rumesseni visadus, sihipa\u0308rane ja tulemuslik tegutsemine on a\u0308ratanud meis, tema kolleegides, alati imetlust ja heas mo\u0303ttes kadedust. Ma\u0308letan lapsepo\u0303lve-Va\u0308ndrast ka tema pikka kasvu isa, koorijuhti ja muusikao\u0303petajat Voldemar Rumessenit, kes oli to\u0303eline \"Pa\u0308rnumaa Ernesaks\" ja alati kohal ka laulupa\u0308evadel Va\u0308ndras, kus minu isa orkestrid kaasa tegid ja mina nendes ma\u0308ngisin."}, {"text_idx": "#000006", "text": "Vardo Rumessenist kui a\u0308a\u0308rmiselt andekast noormehest Pa\u0308rnus levisid ju kuuldused juba pealinna, kui o\u0303ppisin Tallinna Muusikakoolis. 1964. aastal lo\u0303petas Vardo seal klaveri erialal, kaks viimast kursust korraga, kuulsate klassikaliste klaverikontsertidega. Konservatooriumi diplomito\u0308o\u0308na valmistas ta ette kolmeko\u0308itelise va\u0308ljaande Mart Saare kogu klaveriloomingust koos kommentaaridega. 1971. aastal paluski tema diplomito\u0308o\u0308 juhendaja Johannes Ju\u0308risson konservatooriumi lo\u0303petajat Vardo Rumessenit, et ta ka ise ma\u0308ngiks eesti muusikat, Mart Saare 90. su\u0308nniaastapa\u0308eva pidustustel helilooja klaveriprelu\u0308u\u0308de. Nii juhtuski. See kujunes po\u0308o\u0308rdeliseks aastaks 1972. Siit tema suur to\u0308o\u0308 algas ja ja\u0308i kestma enam kui neljaks aastaku\u0308mneks."}, {"text_idx": "#000007", "text": "Koos korraldasime Balti muusikateadlaste konverentse, kus Vardo samuti po\u0303nevalt ise u\u0308les astus, need kujunesid no\u0303ukogude aastail meie rahvuslike aadete ja vastupanu kandjaiks. On ime, et hoolimata oma sirgjoonelisusest ja rahvuslikest vaadetest pa\u0308a\u0308ses Rumessen no\u0303ukogude okupatsiooni ajal KGB tugevamasse haardesse sattumast, aga ikka su\u0308u\u0308distati teda natsionalismis, sest ta tutvustas eesti varasemat, mitte no\u0303ukogude perioodi muusikat. Siiski, aastail 1981-1987 sai ta va\u0308ljaso\u0303idu ja avaliku tegevuse keelu ning tegeles siis peamiselt nootide va\u0308ljaandmisega."}, {"text_idx": "#000009", "text": "Temast viis aastat vanema Neeme Ja\u0308rvi innustas just Vardo eesti asju ajama. Vardo on olnud Neemele otsene sidemees, tugi ja \"Eesti kruvi\", mida nad mo\u0303lemad koos targalt ja tulemuslikult pa\u0308ripa\u0308eva keerata oskasid."}, {"text_idx": "#000011", "text": "Eesti muusika nimel oli tehtud palju: Vardo jo\u0303udis kohale meie muusikaelu ko\u0303ikidesse valdkondadesse, oli aktiivne algataja, korraldaja ja kaasategija. Olles ise muusiku-interpreedina vo\u0303imekas, poleks tal seda vaja olnud teha, aga ta oli alati, lisaks ka teadlase ja uurijana, olemas ja na\u0308htaval."}, {"text_idx": "#000012", "text": "Viimastel aegadel polnud tal ta omaenda o\u0303iglase hinnangu ja\u0308rgi enam vo\u0303imalik eesti asju teha \u2013 kuigi tema asemele keegi otseselt pole tulnud, ei vajatud millegipa\u0308rast teda enam. Vo\u0303imeka pianistina hakkas ta siis ennast hoopis sel alal uuesti teostama, ja polegi meil teist pianisti, kes nii ja\u0308rjekindlalt ning haaravalt ka maailma tippklassikat on plaadile ja\u0308a\u0308dvustanud: Bachi (kuulsad ha\u0308stitempereeritud prelu\u0308u\u0308did ja fuugad), Rahmaninovi, Chopini, Liszti, Brahmsi ja Skrjabini mahukad, suurejoonelised salvestused."}, {"text_idx": "#000015", "text": "Vardo Rumessen pu\u0308u\u0308dis teha eesti muusika kasuks nii ohtralt, kui vo\u0303imalik, ta energia oli raugematu. Tal oli aina plaane nu\u0308u\u0308dki, aga realiseerida osutus neid ja\u0308rjest raskemaks, mitmetele va\u0308ljaannetele maksis ta ise peale. Aprillis koostasime koos veel juubeliuudist Klassikaraadio endisele kaasto\u0308o\u0308tajale Virve Normetile, kes oli viimastel aegadel tema to\u0308o\u0308de ko\u0303ige ja\u0308rjekindlamaid toimetajaid."}, {"text_idx": "#000016", "text": "Olen kindel, et paljudest heitlustest aitas Vardol va\u0308lja tulla ta kannatlik muusikust abikaasa Maaja, diplomeeritud lauljatar, kes oli Vardo mo\u0303ttekaaslane ja mitmeti tema asjatundlik abiline. Kuidas oli korras nende kodu \u2013 vaatasin alati imetluse ja uhkusega Vardo uudisva\u0308ljaanete mahukat riiulit, kus olid reas ko\u0303ik tema enda tehtud to\u0308o\u0308d."}, {"text_idx": "#000021", "text": "Triin Ruumet: olen proovinud po\u0303geneda filmindusest mo\u0303nda teise valdkonda, aga pole suutnud"}, {"text_idx": "#000030", "text": "Eleryn Tiit avaldas singli \"Vastassuunas\""}, {"text_idx": "#000031", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000034", "text": "Arvustus. \"Tume paradiis\": pidu peo pa\u0308rast"}, {"text_idx": "#000036", "text": "Endla teater kuulutas va\u0308lja uue teatrijuhi konkursi"}]